Nova Cançó

Nova Cançó edo, zehatzago, Nova Cançó Catalana 1950eko hamarkadaren erdialdean sortutako katalanezko musika mugimendua izan zen, katalan hizkuntzaren erabilera normalizatuaren alde eta frankismoaren aurka egin zuena.
  
1961ean Els Setze Jutges taldea sortu zuten Miquel Porter i Moix, Remei Margarit eta Josep Maria Espinàs musikariek, eta hurrengo urtean lehenengo diskoak hasi ziren argitaratzen. 1971n "Sis Hores de Cançó" izeneko jaialdia lehendabiziko aldiz antolatu zuten Canet de Mar udalerrian (Maresme, Bartzelona), urtez urte gero eta arrakastsuago izan zena.

Katalan Herri guztietatik etorritako artistek parte hartu zuten, besteak beste Raimon ("Diguem no"), Maria del Mar Bonet ("Què volen aquesta gent?"), Lluís Llach ("L'estaca") , Joan Manuel Serrat, Joan Isaac ("A Margalida") eta Ovidi Montllor ("Homenatge a Teresa") abeslariek.

Euskal Herrian oihartzun berezia eduki zuen mugimendu honek, eta Euskal Kantagintza Berria sortzeko erreferentzia izan zen.

Ikus, gainera 
 Katalanezko musika
 Espainiako Trantsizio Demokratikoa

Kanpo estekak 

1950eko hamarkadako musika
1960ko hamarkadako musika
1970eko hamarkadako musika
Katalanezko musika taldeak
Katalanezko hitzak eta esaldiak